Source: https://www.iusinfo.si/Obvestila/Arhiv/2019_Tednik_IUS-INFO_XVII_30___01_avgust.htm
Timestamp: 2019-08-23 11:38:00+00:00
Document Index: 6864204

Matched Legal Cases: ['sodišče ', 'sodišče ', 'sodišče ', 'sodišče ', 'Sodišče ', 'sodišče ']

Avgust 2019, številka 30 / letnik XVII.
Kar je z zemljiščem trdno spojeno, pripada zemljišču.
>> Javna obravnava predloga davčnih sprememb se izteka
Predlog davčnih sprememb, s katerimi finančno ministrstvo cilja na razbremenitev stroškov dela, po drugi strani pa bolj obdavčujejo kapital, je danes še zadnji dan v javni obravnavi. Na ministrstvu bodo zdaj pregledali prispele pripombe, ko se vrne s počitnic, bo nato predlog davčnih sprememb obravnavala vlada. Gre za predloge sprememb zakonov o dohodnini, o davku od dohodkov pravnih oseb ter o davku od dobička od odsvojitve izvedenih finančnih instrumentov. Posledično so potrebne še spremembe zakona o davčnem postopku. Parlamentarno pot naj bi začeli jeseni, poslanci naj bi jih obravnavali po nujnem postopku, uveljavljeni naj bi bili 1. januarja 2020.
Od 10. avgusta višja vpisnina v imenik odvetnikov
>> Nasprotovanja predlogu zakona o kreditih v frankih
ECB in Banka Slovenije se pridružujeta vladi (mnenje vlade) pri zadržkih glede predloga zakona o konverziji kreditov v švicarskih frankih. ECB ugotavlja, da je retroaktivna veljavnost predlaganega zakona v nasprotju s pravom EU, Banka Slovenije pa prav tako ocenjuje, da je predlog neprimeren za nadaljnjo obravnavo, so sporočili iz Združenja bank Slovenije.
>> Ministrstvo zavrača očitke na račun novega informacijskega sistema
Sindikat zdravstva in socialnega varstva Slovenije je minuli teden opozoril, da uvedba novega sistema ne pomeni hitrejšega in lažjega dela. Dejansko namreč po njihovi oceni pomeni občutno več dela v glavnih pisarnah centrov za socialno delo (CSD), saj se delo podvaja. Krpan tako ni zagotovilo, da jeseni ne bo zamud pri odločbah o letnih pravicah, so posvarili. Ministrstvo za javno upravo zavrača očitke sindikata, pojasnili so, da je uvedba Krpana potekala postopno, skupina, ki ga je uvajala, je upoštevala predloge zaposlenih in se vsak teden na terenu posvetila enemu od centrov, da je bilo zaposlenim lažje preiti na nov sistem.
>> Ustavno sodišče razveljavilo sodbo za uboj očima
Ustavno sodišče je ugodilo pritožbi pred več kot petimi leti zaradi uboja očima v Hermancih pri Ormožu na sedem let zapora obsojenega Daouda Saadaouija ter kljub njegovemu priznanju razveljavilo sodbi vrhovnega sodišča in mariborskega višjega sodišča iz leta 2014. Ustavni sodniki so zadevo v vnovično odločanje vrnili višjemu sodišču. Ustavni sodniki so soglasno poudarili načelo domneve nedolžnosti kot ene od temeljih človekovih pravic, ki jo vsakomur zagotavlja že 27. člen Ustave RS, ob tem pa spomnilo, da Zakon o kazenskem postopku (ZKP) nalaga, da sme sodišče obdolženca obsoditi samo, če je prepričano o njegovi krivdi. Ta dokazni standard velja za vsako obsodilno sodbo, torej tudi za sodbo, izdano na podlagi priznanja krivde, so bili jasni ustavni sodniki.
>> Na sojenju za umor matere tokrat pričal patolog
Nadaljevanje sojenja 63-letni Ivici Kalšek, ki ji tožilstvo očita umor matere marca letos v vasici Ošelj nad Slovensko Bistrico, je bilo namenjeno pričanju patologa Rajka Kavalarja. Sodišču je pojasnil okoliščine glede možnega sosledja dogajanja v tragičnem družinskem obračunu. Obtožena namreč zavrača očitek o umoru na zahrbten način. Patolog je pojasnil, da so sledi traku predpasnika pri umorjeni našli na sprednji strani, kjer so tudi dihalne poti, žrtev pa se v primeru dušenja skuša braniti in odstraniti predmet, ki ga duši. V primeru 88-letne ženice znakov odrgnin ali sledi nohtov v področju vratu ni bilo, prav tako ni bilo vidnih sledov poskusa odstranitve traku, s katerim je bila zadavljena.
>> Kanglerju bodo sodili v Novem mestu
>> Poleg Racmana s pomočjo Interpola Slovenija išče še šest oseb
Koprsko okrožno sodišče je tiralico zoper poslovneža Sergeja Racmana odredilo, ko so za to nastopili zakonski pogoji. Kot so pojasnili, se tiralica skladno z zakonom o kazenskem postopku odredi, če je oseba na begu. Za Racmana je bila mednarodna tiralica Interpola razpisana v torek. Slovenska policija je sicer že minulo sredo razpisala notranjo tiralico in evropski nalog za prijetje in predajo, ki je bil vnesen v schengenski informacijski sistem. V torek pa je bila za Racmana razpisana še mednarodna tiralica Interpola. S pomočjo Interpola Slovenija sicer išče sedem oseb.
>> Savski prevzema dolžnosti namestnika predsednika KPK
Novi namestnik predsednika Komisije za preprečevanje korupcije (KPK) Simon Savski bo danes začel svoj petletni mandat. Savski, ki je napovedal, da se bo zavzel za večjo transparentnost dela komisije, bo na položaju nasledil Igorja Lambergarja, ki mu je mandat potekel sredi junija. Senat komisije bo tako odslej deloval v polni, tričlanski sestavi.
>> Omejitev plačil za nepremičninsko posredovanje pri najemu
Spremembe in dopolnitve > Zakona o nepremičninskem posredovanju (ZNPosr), ki bodo začele veljati 10. avgusta, omejujejo višino plačila za posredovanje pri najemu, kar je doslej zakon urejal le pri prodaji nepremičnin. Najvišje dovoljeno plačilo za posredovanje sme po novem znašati v primeru najemne pogodbe za isto nepremičnino največ 4 odstotke od pogodbene vrednosti, vendar ne več kot znesek enomesečne najemnine in ne manj kot 150 evrov. Pogodbena vrednost predstavlja zmnožek zneska mesečne najemnine in števila mesecev, za katerega se nepremičnina oddaja. Nove omejitve se ne uporabljajo za pogodbe o posredovanju v prometu z nepremičninami, ki jih sklenejo med seboj gospodarski subjekti. Uvaja se tudi možnost, da bodo dejavnost lahko opravljali tudi za to kvalificirani tujci, s čimer bo Slovenija izpolnila zahteve Evropske komisije za prenos evropske zakonodaje. Sprememba 25. člena (plačilo za posredovanje) in novi 25.a člen (dodatne storitve in dejanski stroški) se začneta uporabljati 10. novembra.
10. avgusta bodo začele veljati spremembe in dopolnitve > Zakona o nalogah in pooblastilih policije (ZNPPol), s katerimi se določbe, ki se nanašajo na pridobivanje podatkov o letalskih potnikih, usklajujejo z Direktivo 2016/681/EU o uporabi podatkov iz evidence podatkov o potnikih (PNR) za preprečevanje, odkrivanje, preiskovanje in pregon terorističnih in hudih kaznivih dejanj. Po uveljavitvi novele bo policija lahko zbirala in obdelovala podatke o potnikih, ki so leteli ali rezervirali let. Podatki bodo avtomatizirano preverjeni v različnih evidencah policije, kot sta evidenci iskanih in pogrešanih oseb, evidenca iskanih in najdenih predmetov, evidenca prikritih in namenskih kontrol ter evidenca odrejenih ukrepov sodišč. Določila omenjene evropske direktive prenašajo v nacionalni pravni red tudi spremembe in dopolnitve > Zakona o letalstvu (ZLet), ki bodo prav tako začele veljati 10. avgusta.
>> Črtano pravilo fiktivnega izračuna
Danes so se začele uporabljati spremembe > Zakona o uveljavljanju pravic iz javnih sredstev (ZUPJS), ki pri reševanju vlog za državne štipendije črtajo pravilo glede fiktivnega izračuna in tako poenostavljajo postopek. Ukinjeni fiktivni izračun pravice (8. člen) je zakon določal kot sankcijo v primeru, ko družina ne uveljavi določenih pravic iz javnih sredstev v predpisanem vrstnem redu. Družina mora namreč najprej uveljaviti otroški dodatek, nato denarno socialno pomoč in varstveni dodatek in šele na koncu otrok uveljavi državno štipendijo. Če družina navedenih pravic ne uveljavi po predpisanem vrstnem redu, mora center za socialno delo izvesti fiktivni izračun pravice, da ugotovi, ali bi bila družina do pravice upravičena. Če bi bila upravičena, šteje to fiktivno pravico kot dohodek, ki naj bi ga družina prejemala.
>> Hitrejše izplačevanje odškodnin zaradi ograje na meji
27. julija je začela veljati novela > Zakona o nadzoru državne meje (ZNDM-2), ki naj bi pospešila in poenostavila postopke izplačila odškodnin za uporabo zemljišč, na katerih so ob meji postavljene tehnične ovire. Novela določa, da bo odškodnina za ustanovitev služnosti v javno korist izplačana za čas od poteka 24 mesecev od uporabe zemljišč, ki otežuje njihovo redno rabo (za ta čas lastniki prejmejo nadomestilo), do poteka obdobja obremenitve zemljišča s služnostjo. Pri tem bo odškodnina enotna, izračunana pa bo na podlagi metodologije, ki jo je določila vlada.
>> Objavljene so bile tudi:
» spremembe in dopolnitve > Zakona o postopku priznavanja poklicnih kvalifikacij za opravljanje reguliranih poklicev (ZPPPK), ki bodo začele veljati 10. avgusta, in
» spremembe in dopolnitve > Zakona o opravljanju plačilnih storitev za proračunske uporabnike (ZOPSPU-1), ki bodo tudi začele veljati 10. avgusta.
>> Drugi novi predpisi: UL št. 47
>> Odgovornost zdravnika zaradi zapletov pri lepotnih posegih
Zdravnik ni oproščen odgovornosti za škodo v primeru, ko je kršil pojasnilo dolžnost. Ta ga namreč zavezuje, da pacientu (v primeru bolezni) odkrito in na njemu razumljiv način pojasni diagnozo bolezni, različne možnosti zdravljenja, morebitne nevarnosti in predvidljivost uspeha. Pred lepotnimi posegi je treba pacientu možnosti uspeha posega in s posegom povezana tveganja pojasniti še posebej skrbno in obsežno. Pri lepotnih operacijah, ki niso namenjene odpravljanju telesnih pomanjkljivosti, temveč služijo izključno estetskim in psihičnim potrebam, mora pojasnilo zadostiti še posebej strogim merilom. Tožnica v konkretni zadevi namreč očita toženki strokovno napako v tem, da naj bi bili vsi našteti operativni posegi, ki jih je izvajal estetski kirurg, nepotrebni, zato medicinsko neutemeljeni in škodljivi. Meni, da je kirurg posege opravljal v njeno škodo, čeprav je vedel oziroma bi moral vedeti, da rezultata ne bo. Sodišče prve stopnje je njen tožbeni zahtevek zavrnilo, sodišče druge stopnje pa je s sodbo I Cp 108/2019 zavrnilo tudi njeno pritožbo.
>> Največja zbirka sodne prakse - trenutno 190.720 judikatov slovenskih sodišč
Predsednik Vrhovnega sodišča razume svojo oblast nad sodniki »svojega«, ne bom rekel ugrabljenega, sodišča kot domala absolutno gubernaculum, tako, da smo »njegovi« sodniki prosti njegovih zavezujočih ukazov le v zadevah, ki so neposredno povezane s sojenjem v konkretnih sodnih primerih, sicer pa da ima nad nami, se pravi nad »svojimi« sodnicami in sodniki tako rekoč brezmejno oblast, ker, kot izhaja iz konteksta tretje alineje njegovega pisanja, da tako zahteva etika sodniškega poklica.
Rudi Šelih:
Jože Ilc:
Slovenija naj iz pravnih razlogov čim prej notificira ADP
Jože Kristan:
Nestrinjanje s sodnikovimi odločitvami kot okoliščina, ki vzbuja dvom o njegovi nepristranskosti
Besedilo ZST-1 je vsebinsko povezano tudi z več kot 140 strokovnimi članki in več kot 2.650 judikati slovenskih sodišč (ustavno, vrhovno, višja, upravno). Vse te povezave so dodane tudi ob posameznih členih, na katere se vsebinsko navezujejo.